Tere tulemast Inter-Ameerika piirkonda!
See on sõbralike inimeste ja kauni looduse paik.
Kuna siin on palju keeli, kultuure ja eraldatud saari,
võib adventkuulutuse jagamine siin väljakutseks olla.
Kuid Jumal töötab imeliselt, et nende inimeste südameni jõuda.
Kariibi mere kaguosas on Trinidadi saar.
See on hingematvate randade ja rikkalike roheliste mägede maa.
Siin on leida rikkaid kultuure ja erinevaid inimesi.
Siin on umbes 66 000 seitsmenda päeva adventisti
Trinidadi ja Tobago 1,5 miljoni elaniku hulgas.
Lisaks 160 tegutsevale kogudusele on adventistidel ka ülikool ja kogukond,
kus on esindajaid kõigist maailma suurimatest religioonidest.
See teeb selle paiga kultuurilise ja vaimuliku suhtluse ideaalseks kohaks.
Vaid üks kolmest Lõuna-Kariibi ülikooli tudengist on adventist.
Ülikoolirahva kirev taust annab tunnistust austusest,
mis teiste uskude ja maailmavaadete esindajatel selle ülikooli vastu on.
Praegu ei ole ülikoolilinnakus kirikut, milles võiks toimuda vaimulik ja kogukondlik tegevus.
Plaan on ülikoolilinnakusse kirik ehitada.
Uues pühakojas saab olema 1700 istekohta
ja sinna tuleb ka mõjukeskus, kus inimesed on haaratud kultuuriülesesse misjonitöösse,
evangelismi ja linnamisjonisse.
Kirik USC-s on selle muutuse allikas.
See on ülikoolilinnaku valgus, aga ühtlasi ka kogukonna valgus.
See on enamat kui vaid lihtsalt kirik.
See on kogukonna misjonikeskus,
kus me hoolitseme kogukonna vajaduste eest
kirjaoskusklasside, hoolekandeprogrammide ja tervisliku toidu kokaklubide kaudu.
Paljud on õppinud tundma Jeesus Kristust tänu neile tööharudele.
Selles keskuses saavad adventistid uurida ümbritsevat kogukonda
ja püüda hoolitseda inimeste vajaduste eest.
Kui Jeesus siin maa peal oli, siis Ta seltsis inimestega, näitas üles hoolitsust nende vajaduste suhtes
ja neid abistades teenis ära nende usalduse.
Tänapäeval on meid kutsutud sedasama tegema, nii Inter-Ameerikas kui kogu maailmas.
Puerto Ricot teatakse kui Kariibi mere pärli
tänu mere imeilusale värvile ja lopsakale troopilisele loodusele.
Hoolimata väikesest pindalast elab siin peaaegu 4 miljonit inimest.
33 000 neist on adventistid.
Üle riigi on enam kui 300 adventkogudust,
kus pühendunud koguduseliikmed töötavad tublisti, et Jeesust jagada.
Antilli ülikool on ainus adventülikool saarel.
Siin on tudengeid 22 riigist.
Kuid selles ülikoolilinnakus ei ole kirikuhoonet.
Ülikoolilinnaku ümber on koguduse kasvuks suur potentsiaal
ja teaduskond peab plaani ehitada kirikuhoone jumalateenistusteks ja misjonitööks.
Uus kirik on hädavajalik, sest see oleks vaimulik keskus nii tudengitele kui ka kohalikule kogukonnale.
Peagu pool siinsetest tudengitest tulevad mitteadventperekondadest.
Ülikooli juhtkond näeb suurt potentsiaali mõjukeskusele, mis selles kirikus toimetaks.
Palun palvetage nende ülikoolide eest Puerto Ricos ning Trinidadis ja Tobagos,
kui nad ehitavad Jumalale hoonet ja kasvatavad Tema üleilmset perekonda.
Neil saartel on palju inimesi, kes vajavad lootust.
Kagu haigla Var Mosa tasandikel on üks kolmest adventhaiglast Mehhikos.
Sellel on suurepärane asukoht, kus adventistidel on võimalik suhelda abi vajava kogukonnaga.
Selle piirkonna inimesed kannatavad tervisehädade käes, nagu diabeet, dengue'i palavik ja ülekaalulisus.
See haigla on justkui haigete pelgupaik.
Siin algas meditsiinitöö 1959. aastal, kui misjonärid panid püsti tillukese kliiniku,
kus pakuti abivajajaile lihtsat tervishoiuteenust.
Arstid annetasid pidevalt oma aega, et vabatahtlikuna inimesi teenida.
Vahendid nagu süstlad, nõelad ja ravimid olid annetatud linna apteekide poolt.
Kui inimesed hakkasid toetuma adventistide meditsiiniabile,
kasvas kliinik üheks mainekamaks kliinikuks selles piirkonnas,
hoolitsedes ümberkaudsete inimeste vajaduste eest - enam kui 2 miljoni inimese eest.
Kagu haiglas on rohkem kui 30 voodikohta ja 200 töötajat.
Seal on ka laboratoorium, esmaabipunkt, verekeskus ja intensiivraviosakond.
Keskmiselt võtavad haigla töötajad vastu 11 000 inimest aastas.
Paljud, kes tulevad, loodavad füüsilisele tervenemisele,
aga neile antakse veel palju enamat,
sest kollektiiv kasutab võimalust jagada nendega praktilist Jeesuse armastust.
Meie eesmärgiks on väärtustada iga inimest, mitte ainult nende füüsilist ja emotsionaalset poolt,
vaid ka vaimulikku poolt.
Paljud meie patsiendid ütlevad: "Ah, ma ei ole hea inimene, aga tänu Jumalale, ma suudan ikka kõndida."
Teised ei maini Jumalat üldse.
See aitab meil mõista, kus inimesed oma elus on,
ja teada, kuidas neid aidata.
Kui nad siit lahkuvad, on neil meeles, et Jumal on nendega
ja et neil on lootust. Nad ei saa mitte ainult füüsilist kergendust,
vaid Jumala Sõna kaudu ka vaimulikku kergendust.
Adventhaiglates üle maailma on vaimulik hoolitsus tähtis osa füüsilisest ja mentaalsest paranemisest.
Michelle tuli haiglasse 15-aastaselt, kui ta oli hobuse seljast kukkudes oma pea ära löönud.
See oli elu ja surma küsimus.
Dolly, tema ema, oli valmis kõige hullemaks.
Õnneks sai Michelle igakülgset abi,
kui meditsiinipersonal teda tervendas ja lohutas.
Inimesed on tulnud ja mulle öelnud, et Jumal oli minuga ja et nad on meie pärast palvetanud.
See on esimene koht, kus olen näinud sellist tähelepanu inimestega tegelemisel.
Kõik on väga lahked.
Mõistsin siin, et personal töötab Jumalale, mitte inimestele.
Olin sellest varem kuulnud, kuid nüüd olen seda kogenud.
See oli raske aeg.
Michelle oli haiglas nädalaid.
Haigla kaplan pastor Eric käis neid vaatamas, et nendega suhelda ja palvetada.
Enam kui 500 inimest said Michelle'i loost puudutatud
ja nad moodustasid palveketi.
Kui nad palvetasid, hakkasid palved tasapisi Michelle'i elu mõjutama.
See lähedus puudutas Michelle'i ja Dolly südant sügavalt.
Täna annavad nad tänu sellele tunnistust palve väest.
Ma palvetan: "Issand, ma usaldan Sind. Ja mina olen Sinu oma."
"Me saame sellest üle, see mägi liigutatakse paigast ja lõpuks ei jää ühtegi püsivat kahjustust."
Seletamatul kombel muutus Michelle'i seisund stabiilseks ja ta sai lõpuks terveks.
Meditsiiniasutustes nagu Kagu haigla jõutakse inimesteni tervisega, tervenemise ja lootusega.
Nii nagu Jeesus tervistas kogu inimese, teevad tänapäeva ustavad meditsiinimisjonärid sama
pühendunud, Jumalale keskendunud hoolitsuse abil.
Kagu haiglal on tarvis laieneda,
et teha ruumi rohkematele patsientidele ja pakkuda rohkemaid ravivõimalusi.
On ka igatsus ehitada Villa Hermosasse mõjukeskus.
See keskus pakuks tervele kogukonnale meditsiiniabi ja tervisetööd.
Palun palvetage haigla pärast, selle töötajate ja tulevikuplaanide pärast.
Nad on silmitsi paljude väljakutsetega, töötades selles väikeses vananenud hoones.
Ja palun pidage palves meeles ka patsiente, kelle elu haigla töötajad puudutavad.
Aitäh teie toetuse eest adventkoguduse meditsiinimisjoni tööle.